cyanic-selkie/wikianc huggingface dataset:
דייגו לוגאנו
נבחרת אורוגוואי
בשנת 2003 זומן לוגאנו לראשונה לסגל הנבחרת הלאומית של אורוגוואי, ובמשך השנים שימש כקפטן שלה. הוא הוביל את הנבחרת כקפטן לזכייה במקום הרביעי בקופה אמריקה ב-2007. הוא סייע לנבחרת להעפיל למונדיאל 2010, לאחר שכבש שער נגד קוסטה ריקה בשלב הפלייאוף של המוקדמות.
מירה ברנשטיין
מירה ברנשטיין (1901–1943) הייתה מחנכת יהודייה ילידת וילנה.
ברנשטיין נולדה בווילנה ב-13 בספטמבר 1901. היא למדה בסמינר למורים ביידיש בעיר, כאשר הייתה חלק מפולין בתקופה שבין שתי מלחמות העולם. לאחר מכן שימשה מורה בעיר, ובשנת 1939 התמנתה למנהלת הגימנסיה ביידיש. כאשר הוקם גטו וילנה הייתה ברנשטיין מבין מארגני מערכת החינוך בגטו ובלטה בו בתחום החינוך. היא הייתה דמות נערצת בגטו וכונתה "המורה מירה". במסגרת החינוכית שיזמה כללה גם העלאת הצגות ילדים וכן הייתה פעילה גם ב"מועדון הנוער" של הגטו. בנוסף, ברנשטיין הייתה חברה בארגון הפרטיזנים המאוחד בגטו.
אברהם סוצקבר, משורר שחי אף הוא בגטו וילנה, כתב עליה את הפואמה "המורה מירה", המתארת כיצד ברנשטיין התמידה בהוראת הספרות ובהעלאת מחזות תיאטרון גם בעת שתלמידיה הולכים ומתמעטים:
על הווי בית הספר שניהלה ניתן ללמוד מתוך עדותה של חיה לזר שפירא, תל אביב, 28.5.1997 (מתוך ארכיון יד ושם):
קוסמוס סנקט פטרבורג
קוסמוס היה מועדון כדורגל רוסי מסנט פטרבורג שהתמודד באליפות העיר ובשיאו התמודד בליגה הסובייטית השנייה. נחשב לאחד המועדונים הוותיקים ברוסיה, שהוקם עוד ב־1899.
היסטוריה
המועדון נוסד בשנת 1899 כ"חוג חובבי הספורט יקטרינגוף" («Екатерингофский кружок любителей спорта»). מאז 1 ביולי 1911, בשם "חוג פוטילובסקי של ספורטאים חובבים" ("פוטילובסקי"), הוא נתמך על ידי מפעל קירוב (עד 1922 – מפעל פוטילובסקי, ב־1922-1934 – מפעל קראסני פוטילובץ, כיום – מפעל קירוב). בשנת 1914 הצטרף לליגת הכדורגל הפטרבורגית.
הוא שיחק באליפות ברית המועצות עד 1947. בשנת 1941 הועברו השחקנים הטובים ביותר מקבוצת אוונגרד לנינגרד, שבסיסה היה במפעל קירוב, לנבחרת האיגודים המקצועיים הלאומיים, שנוצרה על בסיס קבוצת זניט לנינגרד.
בשנת 1989 הוקם מחדש בשם "קירובץ" והתמודד בליגה השנייה. מאמן הקבוצה היה אלכסנדר פיודורוב. בשנת 1990 הקבוצה הייתה בין מוליכות טבלת הליגה השנייה, אך בסיבוב השני המצב הכלכלי הפך להיות מאוד רע, והקבוצה סיימה את העונה באמצע הטבלה. נבחרת העיר שיחקה באליפות העיר (בשנת 1989 היא תפסה את המקום הראשון, בשנת 1990 – במקום השני).
בשנה שלאחר מכן, מפעל קירוב כבר לא יכול היה לתמוך בקבוצה. "קירובץ" עברה לבעלות מועצת נפת קירוב שבראשה עמד ויטאלי מוטקו. ספונסר הקבוצה הייתה חברת "קוסמוס" המקומית. עם זאת, מנכ"ל החברה, יורי גפצ'וק, שהה מספר חודשים בארצות הברית, מבלי לתמוך בפועל בקבוצה.
באמצע אוגוסט 1993 "קוסמוס", תחת המאמן, מיכאיל ברגובסקי, חדלה להתקיים.
בשנת 1999, קירובץ התמודדה בליגת הכדורגל החובבנית של רוסיה, באזור צפון-מערב. מאז 1999 – קבוצת הכדורגל של בית הספר לספורט של נפת קירוב "קירובץ" לוקחת חלק באליפות סנקט פטרבורג בקרב בתי הספר לספורט.
אצטדיונים
הקבוצה שיחקה באצטדיונים שונים לאורך השנים, החל מאצטדיון לנין (כיום - "פטרובסקי"), "קורבל", אצטדיון קירוב ובהיכל הספורט זניט סנקט פטרבורג.
מיס טרי ומיס צ'יף
מיס טרי ומיס צ'יף (באנגלית: Ms. Tree and Ms. Chief (השמות הם משחק מילים באנגלית על המילים "mystery" - מסתורין ו-"mischief" - שובבות) הן זוג ספינות שהיו בשימוש חברת SpaceX, לקליטה של חלקי חופת המטען של המשגר פאלקון 9 ופאלקון כבד.
היסטוריה
החל מאמצע שנת 2017, חופת המטען של המשגר פאלקון 9 נחתה באמצעות סילוני גז ומצנחים כאשר נאספה מהים. בהמשך שכרה SpaceX את הספינות והרכיבה על כל אחת מהן רשת גדולה התלויה על ארבעה מוטות ארוכים הבולטים מקצוות הספינה. בשנת 2018 החלו הניסיונות לתמרן את הספינות למקום הנחיתה של חלקי החופה. במשך שנה נעשו כמה ניסיונות בהם המרחק מהספינה לנקודת הנחיתה הלך והתקצר עד שבטיסה השנייה של פאלקון כבד ביוני 2019 הצליחה מיס טרי לקלוט את אחד מחצאי החופה בטרם פגע במים. החל ממחצית 2020 לערך נעשה השימוש החוזר בחופת המשגר לשגרתי.
במרץ 2021 החליטה חברת SpaceX להפסיק להשתמש בשירותי ספינות אלו והרשתות פורקו מהן. אילון מאסק הודיע שמעתה ואילך ינסו למשות את חופת המטען מהמים.
ניקוס דנדיאס
ניקולאוס (ניקוס) דנדיאס (ביוונית: Νικόλαος Δένδιας; נולד ב-7 באוקטובר 1959) הוא פוליטיקאי ועורך דין יווני. דנדיאס, חבר מפלגת דמוקרטיה חדשה, החל לכהן כחבר בפרלמנט ההלני ב-2004 וכיהן כשר במשרדים שונים במספר ממשלות ביוון. מכהן כשר החוץ של יוון מאז יולי 2019.
ביוגרפיה
דנדיאס נולד ב-7 באוקטובר 1959 באי קורפו, למשפחה שמוצאה מהאי פאקסי. יש לו תואר ראשון במשפטים מאוניברסיטת אתונה, תואר שני במשפט ימי ובביטוח מיוניברסיטי קולג' לונדון ותואר שני בקרימינולוגיה מבית הספר לכלכלה של לונדון. מלבד יוונית הוא דובר אנגלית ואיטלקית.
קריירה פוליטית
דנדיאס הצטרף לשורותיה של מפלגת דמוקרטיה חדשה ב-1978, עוד בהיותו סטודנט, והיה פעיל גם בארגון הנוער של המפלגה.
ב-8 בינואר 2009 מונה לשר המשפטים בממשלתו של קוסטס קרמנליס. בבחירות שהתקיימו ב-4 באוקטובר באותה שנה הוא שמר על מקומו בפרלמנט, אך המפלגה איבדה את הרוב שלה והממשלה התפטרה ב-7 באוקטובר.
ב-2012 המפלגה חזרה לשלטון בראשותו של אנטוניס סמאראס וב-21 ביוני הוא מונה לשר הסדר הציבורי והגנת האזרח. בתקופת כהונתו הנציבה לענייני פנים של הנציבות האירופית ססיליה מלמסטרם הטילה ביקורת על יוון בשל סירוב גדול של בקשות מקלט של פליטים מסוריה וכן בשל החזקת מהגרים שניסו להיכנס אליה בתנאים גרועים, תחומים שהיו תחת אחריות משרדו של דנדיאס. בנוסף בתקופתו במשרד יזם מספר מהלכים נגד ההתחזקות של השחר הזהוב הימנית-קיצונית, ובין היתר יזם חוק למניעת מימון ממשלתי למפלגה.
ב-2014 בוצעו מספר חילופי שרים בממשלת סמאראס: ב-10 ביוני מונה לשר הפיתוח והתחרותיות וב-3 בנובמבר עבר למשרד ההגנה הלאומית. בעקבות הבחירות בינואר 2015 הממשלה איבדה את הרוב שלה בפרלמנט והתפטרה ב-27 בינואר. במהלך אותן בחירות דנדיאס עצמו עבר ממחוז הבחירה המסורתי שלו בקורפו למחוז הבחירה אתונה B, שכולל בעיקר פרוורים של אתונה, ושמר על מקומו בפרלמנט. הוא שמר על מקומו גם בבחירות שנערכו בספטמבר באותה השנה.
לקראת הבחירות ב-2019 נעשתה רפורמה במחוזות הבחירה, שבעקבותיה דנדיאס עבר להתמודד במחוז הבחירה B3 שכולל את פרווריה הדרומיים של אתונה. בבחירות עצמן שנערכו ב-7 ביולי 2019 הוא שמר על מקומו בפרלמנט, ובנוסף דמוקרטיה חדשה השיגה רוב מחדש והוקמה ממשלה בראשותו של קיריאקוס מיצוטאקיס. ב-9 ביולי הוא מונה במסגרת הממשלה הזו לשר החוץ.
דנדיאס נשוי ויש לו שני בנים.
הר אינגלנד
הר אינגלנד (באנגלית: Mount England) הוא הר בעל פסגה חרוטית, בגובה של 1,205 מטרים, המתנשא בסמוך לקרחון החדש, מדרום לו, בחלק הצפון-מזרחי של , שבארץ ויקטוריה, אנטארקטיקה. ההר נתגלה על ידי משלחת דיסקברי, שפעלה בשנים 1901–1904, בהנהגתו של רוברט פלקון סקוט, שקרא להר על שמו של לוטננט רופרט אינגלנד מהצי המלכותי הבריטי, ששירת על סיפון ספינת החילוץ של המשלחת, "מורנינג".
רכבת קלה (סרט)
רכבת קלה הוא סרט דרמה ישראלי בבימויו של עמוס גיתאי, ובכיכובם של מתיו אמרליק ופיפו דלבונו. הוא עלה לאקרנים בישראל ב-3 בספטמבר 2018.
תקציר העלילה
הסרט מספר אודות אוסף של אפיזודות המתרחשות כולן ברכבת הקלה בירושלים, המשמשת כמיקרוקוסמוס יחיד במינו, המהווה מראה אנושית למציאות הישראלית בה כולנו חיים.
פרנץ הראשון, קיסר האימפריה הרומית הקדושה
פרנץ שטפן הראשון, קיסר האימפריה הרומית הקדושה (בגרמנית: Franz I. Stephan, Heiliger Römischer Kaiser 8 בדצמבר 1708 ננסי - 18 באוגוסט 1765 וינה) היה קיסר האימפריה הרומית הקדושה במשך 20 שנה מ-1745 ועד 1765.
בצעירותו
פרנץ שטפן נולד ב-8 בדצמבר 1708 ללאופולד, דוכס לורן ואליזבת שארלוט, נסיכת אורליאן, בתם של פיליפ הראשון, דוכס אורליאן ואליזבת שארלוטה, נסיכת הפפאלץ. פרנץ היה אף נצר לבית הבסבורג דרך סבתו אלאונורה מריה יוזפה מאוסטריה, שהייתה בתו של פרדיננד השלישי, קיסר האימפריה הרומית הקדושה. כמו כן היה לפרנץ קשר חזק מאוד עם אחותו אן שארלוט, נסיכת לורן.
חותנו, קרל השישי, קיסר האימפריה הרומית הקדושה העריך את משפחתו של פרנץ, אשר מלבד היותם בני משפחתו, הם אף שירתו את אוסטריה בהצטיינות. אחיו הבכור של פרנץ לאופולד קלמנט, נסיך הכתר של לורן, היה אמור להתחתן עם מריה תרזה בתו של קרל. לאחר מותו של לאופולד קלמנט, לקח קרל את פרנץ תחת חסותו, ואירס אותו עם מריה תרזה.
בשנת 1722 הובא פרנץ לווינה, ולכבוד כך מסר קרל השישי את דוכסות טשן ללאופולד אביו של פרנץ. בשנת 1729 מת לאופולד, דוכס לורן, ופרנץ ירש את דוכסות לורן ודוכסות טשן. בשנת 1731 עבר פרנץ טקס חניכה בבונים החופשיים בביתו של השגריר הבריטי בהאג, פיליפ סטנהופ, הרוזן הרביעי מצ'סטרפילד. בהמשך, במהלך ביקור באנגליה, קיבל פרנץ דרגת "רב-בונה" בטקס שכונס במיוחד בבית הול הוטון בנורפוק, שהשתייך לראש ממשלת בריטניה רוברט וולפול.
בשנת 1732 סידרה לו מריה תרזה את משרת הלורד-לוטננט בהונגריה, משום שרצתה אותו קרוב אליה. וביוני 1732 עבר פרנץ לפרשבורג לצורך תפקידו.
בשנת 1733 פרצה מלחמת הירושה הפולנית, וצרפת תפסה את ההזדמנות לתפוס את דוכסות לורן, משום שחששה מנוכחות כוחות אוסטריים סמוך כל כך לגבולה.
הדיוויזיה השביעית (ורמאכט)
הדיוויזיה השביעית (בגרמנית: 7. Infanterie-Division) הייתה דיוויזיית חיל רגלים של הורמאכט במלחמת העולם השנייה. הדיוויזיה לחמה במערכה בפולין, בקרב על צרפת, ובקרבות החזית המזרחית, ובכלל זה בקרב קורסק.
פרנץ הראשון, קיסר האימפריה הרומית הקדושה
שלטונו
לאחר מותו של קרל השביעי, קיסר האימפריה הרומית הקדושה והניצחון האוסטרי על מקסימיליאן השלישי יוזף, הנסיך הבוחר מבוואריה, נחתם הסכם פיסן ב-13 בספטמבר 1745, ובו נבחר פרנץ לקיסר. בנוסף, שיתפה אותו אשתו מריה תרזה בשליטה בנחלותיה, שכללו את ארכידוכסות אוסטריה, ממלכת הונגריה, ממלכת בוהמיה, וממלכת קרואטיה.
את עיקר השליטה בקיסרות השאיר פרנץ לאשתו, אולם הוא לקח על עצמו את השליטה בענייני הכספים, והצליח לשקם את המשק האוסטרי שעמד על סף פשיטת רגל בעקבות מלחמת שבע השנים, ולהביאו למצב שבשנת 1780 הייתה האימפריה ההבסבורגית במצב הרבה יותר טוב מבריטניה וצרפת. פרנץ גילה גם עניין רב במדעי הטבע, וכן היה חבר בארגון הבונים החופשיים.
הדיוויזיה השביעית (ורמאכט)
היסטוריה
הדיוויזיה הוקמה ב-1 באוקטובר 1934 במינכן, והועמדה תחת פיקוד פרנץ האלדר. במהלך המערכה בפולין הייתה הדיוויזיה חלק מהקורפוס ה-17 במסגרת הארמייה ה-14, ובמהלך המערכה על צרפת לחמה הדיוויזיה כחלק מהקורפוס ה-11 במסגרת הארמייה השישית, ולאחר מכן נשארה בצפון צרפת כחיל כיבוש. במהלך מבצע ברברוסה הייתה הדיוויזיה חלק מהקורפוס ה-7 במסגרת הארמייה הרביעית, ולחמה עמה בקרב ביאליסטוק-מינסק, בקרב סמולנסק ובמהלך הקרב על מוסקבה. לאחר מכן לחמה הדיוויזיה בקרבות שונים בגזרה המרכזית, כחלק מארמיות הפאנצר הרביעית, השלישית, והשנייה ומהארמייה הרביעית. בקרב קורסק לחמה הדיוויזיה כחלק מקורפוס הפאנצר ה-46 במסגרת הארמייה התשיעית, ולאחר מכן הועברה תחת פיקוד הארמייה השנייה. הדיוויזיה לחמה בקרבות שונים בגזרה המרכזית, ולאחר מכן השתתפה בקרבות בפרוסיה המזרחית, שם לחמה עד סוף המלחמה.
פרנץ הראשון, קיסר האימפריה הרומית הקדושה
שלטונו
פרנץ לא שמר אמונים לאשתו, והיה נואף בתדירות גבוהה, אחת מפילגשיו הייתה מריה וילהלמינה, נסיכת אאורספרג, שהייתה צעירה ממנו בשלושים שנה.
ב-18 באוגוסט 1765 נפטר פרנץ באופן פתאומי בחזרתו מהאופרה באינסברוק. הוא נקבר בקריפטה הקיסרית בווינה, ובנו יוזף השני, קיסר האימפריה הרומית הקדושה עלה לשלטון במקומו.
משפחתו
ב-12 בפברואר 1736 התחתן פרנץ עם מריה תרזה בתו של קרל השישי, קיסר האימפריה הרומית הקדושה, ורעייתו אליזבת כריסטינה מבראונשווייג-וולפנביטל, ובכך נוסדה שושלת הבסבורג-לורן. לפי המסופר, היו אלו נישואין מאהבה, ולא נישואי נוחות. לאחר נישואיה העניקה מריה תרזה לבעלה מעמד של עוצר משני על נחלותיה באוסטריה, תוך שהיא שומרת למעשה את מרבית הכח הפוליטי בידיה שלה. לאחר מותו של פרנץ, שינתה מריה את התנהלותה. מותו העציב אותה מאוד, ובחמש עשרה השנים שחלפו עד למותה לבשה בגדי אבלות.
מריה תרזה העמידה לפרנץ מספר גדול של צאצאים - שישה עשר, שחלקם מתו בגיל צעיר. כל בנותיהם של הזוג נקראו בשם "מריה" כשם ראשון ושם שני נוסף. הן נקראו כך על שם מריה הבתולה, שכן אשתו מריה תרזה הייתה קתולית אדוקה. למעשה, הבנות לא נקראו כלל "מריה" בחיי היום יום, אלא בשמותיהן השניים.
אפרים אליעזר צבי הירש חרלפ
הרב אפרים אליעזר צבי הירש חרל"פ (נולד 1780; נפטר 1849) היה מגדולי רבני יהדות פולין במאה ה-19, אב בית הדין בעיר מזריטש בפולין; ורבי בשצוצין, גאנידז, ביזון, וסאכטשוב, וכן בקהילות נוספות בסביבה.
ביוגרפיה
נולד בעיר טיקטין לר' זאב, ולכן נקרא גם 'טיקטינר'. על פי פנקס קהילת טיקטין שיצא בהוצאת האקדמיה הישראלית למדעים, בעיירה זאת התגוררו בני המשפחה ומאוזכרים בפנקס הקהילה כבר משנת 1678. חיבר את הספרים 'הוד תהלה', 'מגדנות אליעזר' ו'עטרת צבי' ועוד. אפרים אליעזר צבי היה קרוב ל"יהודי הקדוש" מפשיסחא והחוזה מלובלין שלא זזו מלחבבו (מדברי ר' בונים מפשיסחא במכתבו). נפטר ה' אלול תר"ט. אליעזר צבי הירש כיהן כרב במספר ערים נוספות ביניהן גאנינדז, ראיגרד , שצוצין , ביזון (1827), וסוכטשוב .(לא ברור סדר כהונתו) בשנת 1833 התמנה כאב בית הדין ב'מזריטש גדול', תוך כדי שהוא עומד בקשרים עם גדולי הדור ביניהם הגיסים רבי יוסף שאול נתנזון ורבי מרדכי זאב איטונגא, רבי שמחה בונים מפשיסחא (1827 – 1767) ורבי יעקב יצחק מפשיסחא ("היהודי הקדוש" – 1814 – 1766). אף על פי שהיה מתנגד לחסידות זכה לכבוד והערכה גם מצד הרבי מקוצק, מנחם מנדל מורגנשטרן (1859 – 1777). בביקוריו בלובלין נהג לסור לחוזה מלובלין – יעקב יצחק הלוי (1815- 1745) והיה בן בית אצלו.
ידוע מכתבו נגד החסידות שהובא על ידי ההיסטוריון דובנוב בספריו, אך לא ברור באם היה מתנגד לחסידות. בכל מקרה, לא נמנע מקשרים תורניים, בעיקר עם ענף החסידות שהדגישו למדנות כמו חסידות פשיסחא וחסידות לובלין.
שני מאורעות גדולים בתולדות החסידות בראשית המאה ה-19 נקשרו גם אליו: החתונה הגדולה באוסטילה (1821) ופרשת הילד ממקווא.
חיבר ספרים רבים אך לא זכה להדפיסם. הספר הראשון שפורסם הוא קונטרס העוסק בסוגיית 'ריחא מילתא היא' שהוא רוב בתוך הספר 'ריח ניחוח' ורשא ת"ר (להלן).
כן מצוין בהסכמות כי הוא סבל מליקוי בעיניו.
ביתו וספריו עלו באש בשריפה הגדולה שכילתה חלק גדול ממזריטש בשנת 1845. כמו כן, כתביו שהועברו לשמירה בבית הכנסת שגם הוא נשרף על תכולתו שם. דבר זה נגע לליבו עד שחלה ונפטר בה' אלול תר"ט (1849) ונקבר במזריטש.
אשתו השנייה שרה בת יהודה, אם ילדיו, נפטרה לפניו בכ"ו אייר תר"ד (1844) ונקברה במזריטש. הייתה לו אישה ראשונה בשם הינדה דימנט ממנה לא היו לו צאצאים. ישנה סברה על פיה גיסו היה הרב רבי מרדכי זאב אורנשטין.
כתבי ידו שנשתמרו מהשריפה עברו לבנו בכורו זאב יהודה שהוסיף עליהם הגהות. זאב יהודה עלה לארץ ישראל ונפטר ללא צאצאים. השאיר את כתבי היד במזריץ אצל מרדכי חיים לייב בן פנחס אליעזר פינקלטאב. (על פי הקדמה לספר דברי חפץ של אחיו).
אחיו, רבי משה אריה חרל"פ, כיהן כאב בית דין עיר טרעסטינא והיה נקרא "רבי משה טאפעלאנער" חיבר את הספר 'דברי חפץ'.
על פי דברי המליצי אש בערכו, היה רבי אליעזר צבי חרל"פ גיסו של הגאונים בעלי מפרשי הים, היינו שהיה חתנו של רבי יצחק אהרן איטינגא מלבוב (חותן השו"מ ואבי הרמ"ז איטינגא). ככל הנראה אין לכך בסיס, וכבר העירו על כך בקובץ "הדרום".
אפרים אליעזר צבי חרל"פ מצוטט על ידי החפץ חיים בביאור הלכה הלכות תפילין של ראש. ובספרים נוספים של החפץ חיים.
בהקדמה לספריו של אפרים אליעזר צבי חרל"פ מופיעה רשימת שמות של אישי המשפחה לפיה אפרים הוא מצאצאי המלך דוד.
צאצאיו
א. בנו בכורו ר' זאב וואלף. עלה לארץ ישראל ונפטר שם ערירי (מדברי המעתיק ספר מגדנות אליעזר).
ב. בנו ר' ישראל אברהם.
ג. בתו חוה דינה אשת ר' אפרים פישל וואלפיש מורשה - נפ' תרס"ט בורשה, ומציבתה קיימת בבית הקברות בורשה.
הסנאט של מלטה
הסנאט של מלטה (במלטית: Senat) היה הבית העליון של הפרלמנט של מלטה בין השנים 1921 ל-1933.
היסטוריה
חוקת אמרי-מילנר הוכרזה בשנת 1921 וקבעה פרלמנט דו-ביתי עם אספה מחוקקת בת 32 מושבים וסנאט בעל 17 מושבים. האספה תיבחר בכל שלוש שנים והסנאט כל שש שנים.
הסנאט הורכב משבעה חברים נבחרים ועשרה חברים ממונים. החברים הנבחרים נבחרו בשני מחוזות בשיטה דו-סבבית. החברים שמונו ייצגו חמש קבוצות: אנשי הדת, האצולה, האקדמאים, המסחר, ומועצת האיגודים המקצועיים – שני חברים מכל קבוצה. במהלך קיומו התקיימו הבחירות לסנאט בשנים 1921, 1927 ו-1932.
בשנת 1933 הושעתה החוקה, ובחוקות הבאות נקבע בית מחוקקים חד-ביתי.
אורי רוסו
אורי רוסו (נולד ב-5 באוקטובר 1987) ידוע בשם הבמה רוסו (Rousso) הוא זמר, פזמונאי, מפיק, ומוזיקאי ישראלי. רוסו היה חבר בלהקה ספסנרוסו יחד עם מתן ספנסר. ומ-2015 עובד עם נגה ארז והוציא איתה את האלבומים Off the Radar ו-Kids.
שנותיו הראשונות
רוסו נולד וגדל באבן יהודה. בילדותו אהב לשחק כדורסל. כשהיה בכיתה ח' התחיל לנגן בגיטרה ומאז התחילה הקריירה המקצועית שלו במוזיקה. בתיכון למד במגמת מוזיקה ובצבא היה סאונדמן מתחיל, אך בזמן הצבא התחיל רוסו להתעניין בתוכנות והקלטות ולהתקדם בתפקיד ובקריירה המוזיקלית שלו.
קריירה
אחרי שסיים צבא, רוסו הלך לבית הספר "Muzik" ולמד שם הפקה מוזיקלית וסאונד. בבית הספר פגש את מתן ספנסר.
ב-2014 השתתף כמעבד ומפיק בהקלטות האלבום "טוב שהעולם גדול" - משירי אבות ישורון של המוזיקאים כרמי זיסאפל, ערן ויץ ושי צברי.
ב-2015 רוסו פגש את שותפתו לחיים ולעבודה נגה ארז באולפן הקלטות ברמת גן, שם רוסו עבד כטכנאי ועוזר מפיק, וארז ביקשה ממנו ללמד אותה לעבוד עם תוכנת אבלטון להפקה מוזיקלית. "מהר מאוד נהיינו זוג ואחרי כמה חודשים נגה רצתה שגם נעבוד יחד".
ב-2 ביוני 2017, רוסו הוציא תחת חברת התקליטים City Slang את אלבום הבכורה שלו ושל נגה Off the Radar, שהופק והוקלט ברובו באולפני דורית בתל אביב. האלבום קיבל חשיפה גבוהה בעולם, והוא ונגה הופיעו במגזינים הנחשבים בילבורד ו-NME. הם הופיעו עם האלבום בפסטיבלי המוזיקה הנחשבים ברחבי העולם כמו הפרימוורה, Roskilde, SXSW ועוד. באותה שנה השתתפו בפסטיבל אינדינגב ה-11 לצד ג'ירפות, רוקפור, אסתר רדא ועוד. ובנובמבר 2017, הודיעה חברת אפל שהשיר מהאלבום, "Dance While You Shoot", יוביל את הפרסום של החברה ל-Apple Music. השיר "Off the Radar" מהאלבום הראשון נכלל בפסקול של סדרה גרמנית מבית נטפליקס בשם "איך למכור סמים באינטרנט (במהירות)" מ-2019.
ב-2019, הוציאה ארז סינגל עם אקו בשם "Chin Chin" שרוסו הפיק ועשה לו גם רמיקס, שהוזכר על ידי בילי אייליש, בפודקאסט עם אביה. בפברואר 2020, הוציאו את הסינגל "Views". השיר נכלל באלבום השני של ארז "Kids" והוא מתייחס למעשה לתרבות הפופליזם וצפיות ביוטיוב. ביוני, הוציאו סינגל שני מתוך האלבום הבא של ארז, בשם "NO News on TV". בספטמבר של 2020 רוסו וארז השתתפו בפרויקט "צו השעה".
בינואר 2021, רוסו וארז הוציאו את הסינגל "End of the Road", ויחד עם צאתו הכריזו על שם האלבום השני, Kids. בפברואר 2021, הופיע השיר "Views" בפרסומת ארצית בצרפת ונכנס למצעד 50 השירים המחופשים ביותר בפריז, באותה השנה.
בראיון למגזין "Paper", סיפרה ארז על תהליך יצירת האלבום, ואמרה כי "מיד לאחר שסיימנו את Off the Radar ונסענו לסיבוב הופעות היו לנו כמה בעיות במשפחה ואמא של אורי נפטרה. במשך זמן מה ידענו שהאלבום יעסוק רק בזה, בפרספקטיבה שיש אם ואז היא איננה; אותו קשר עמוק בין הורים לילדיהם; וכיצד דורות מעבירים ידע, אך גם סוגיות וכיצד קשר זה חשוב". היא הוסיפה כי "הסיבה שבגללה קראנו לאלבום Kids הייתה מכיוון שחשבנו שכל האלבום הזה הולך להיות בערך זה. אבל אז החיים קרו ולקח לנו שלוש שנים לסיים את האלבום, וכל כך הרבה דברים שונים קרו בזמן הזה. התחלנו להישען לעבר נושאים נוספים".
במרץ 2022 רוסו וארז הוציאו לאור את הסינגל "Nails", ובמאי, השיקו וידאו קליפ לשיר. בספטמבר הוציאו לאור גרסת רמיקס לשיר בשיתוף הזמרת האמריקאית מיסי אליוט.
חיים אישים
רוסו מתגורר בתל אביב. רוסו הוא בן הזוג והמפיק של נגה ארז. במהלך יצירת האלבום השני של רוסו וארז אמא של רוסו נפטרה, והוא הקדיש לזכרה את השיר "End of the Road".
תלת-גלשן
תלת־גלשן הוא כלי רכב תלת־גלגלי אישי וקטן. הרכב מתאים את עצמו לצורכי הרוכב, בכך שניתן לשנות את גודלו, את משקלו ואפילו את צורת ההנעה שלו. לתלת־גלשן מנגנון מתלים ייחודי המתאים עצמו למשקל הרוכב ולתנאי הדרך, והמבנה הגאומטרי שלו הרשום כפטנט מאפשר פניות ברדיוסים קטנים ביותר, עליה וירידת מדרכות ומעבר מכשולים שונים שכלי רכב אחרים כמו אופניים, סקייטבורד וקורקינט יתקשו לעבור.
התלת־גלשן הקל ביותר שוקל 15 ק"ג ונוסע במהירות של עד 30 קמ"ש ועל כן יהיה נוח ביותר להתנייד איתו באזור עירוני, אך בזכות מנגנון המתלים הייחודי שלו, ניתן יהיה לגלוש בו גם בשטח הכולל שבילי חול, חצץ ודשא. כמו כן, הוא מתקפל בקלות ולכן אפשר להעלות אותו על אוטובוס, מעלית צפופה או כלי רכב (מיניבוס/מונית).
על מנת לרכוב על תלת־גלשן אין צורך בניסיון קודם בתחום הגלישה אך לרכיבה מיומנת נדרשים למידה ואימון. את התלת־גלשן פיתח מהנדס המכונות אייל אלוני והוא נמצא בפיתוח מתמיד עד היום ומיוצר בישראל ובסין.
ב-2014 השתתף הפרויקט בתוכנית "המיזם" של הזכיינית רשת וזכה בפרס הראשון.
עידן שמש
קריירה
שמש החל לשחק כדורגל במחלקת הנוער של הפועל ראשון לציון, וכשהיה בן 18 חתם במכבי תל אביב ושיחק עונה אחת בקבוצת הנוער של המועדון. בקיץ הושאל להפועל מרמורק מהליגה הלאומית, וב-4 בספטמבר 2009 ערך את הופעת הבכורה שלו במועדון, בתיקו 0–0 נגד מכבי באר שבע במסגרת גביע הטוטו. ב-5 בינואר 2010 הבקיע את שער הבכורה שלו בקריירה, בניצחון 2–1 על קבוצת נעוריו הפועל ראשון לציון במסגרת גביע המדינה, אך בליגה לא כבש ועד תום העונה ערך שמונה הופעות ושוחרר מהמועדון לאחר שהקבוצה ירדה לליגה א'. לאחר שאת עונת התחיל ללא קבוצה, בדצמבר  חזר לסגל הפועל מרמורק, הפך לשחקן הרכב ועזר לקבוצתו להישאר בליגה א'. את עונת סיים כמלך שערי המועדון עם שבעה שערי ליגה.
בקיץ חתם בהפועל קטמון ירושלים, ובמדיה כבש 16 שערים בליגה א' והיה מלך שערי הקבוצה, שבתום העונה העפילה לליגה הלאומית. בעונת 2013/2014 כבש 11 שערים בליגה הלאומית. ב-7 ביולי 2014 חתם במכבי פתח תקווה מליגת העל. ב-10 בספטמבר 2014 כבש את שער הבכורה שלו במועדון, במשחק מול הפועל חיפה במסגרת גביע הטוטו. את שער הבכורה שלו בליגת העל כבש ב-10 בינואר 2015, בניצחון 3–0 על עירוני קריית שמונה, ואת עונת 2015/2016 סיים עם שלושה שערי ליגה ושני שערים בגביע המדינה. בעונת 2015/2016 כבש שני שערי ליגה.
ב-4 בספטמבר 2016 חתם שמש בבני סכנין. ב-24 בספטמבר כבש את שער הבכורה שלו במועדון, במשחק מול עירוני קריית שמונה, ובסך הכל בעונת 2016/2017 כבש שישה שערים בליגת העל. בעונת 2017/2018 כבש שלושה שערים.
ב-9 באוגוסט 2018 חתם שמש בסקציה נס ציונה, במדיה ערך 15 הופעות בליגה הלאומית וכבש ארבעה שערים. ב-24 בינואר 2019 חזר לליגת העל וחתם בהפועל חיפה. יומיים לאחר מכן ערך את הופעת הבכורה שלו בקבוצה, במשחק מול עירוני קריית שמונה, כאשר נכנס כמחליף בדקה ה-72 של המשחק וכעבור דקה כבש את שער הבכורה שלו במועדון. בסך הכל כבש שני שערים ב-10 הופעות במדי הפועל חיפה עד תום עונת 2018/2019.
ב-27 באוגוסט 2019 חתם שמש בהפועל רעננה. ב-26 באוקטובר 2019 כבש את שער הבכורה שלו במועדון, בהפסד 1–2 לעירוני קריית שמונה. במדי הקבוצה כבש שני שערים ב-19 הופעות ליגה.
ב-31 ביולי 2020 חתם שמש בהפועל ירושלים. ב-3 בפברואר 2022 שוחרר מהמועדון וחתם בהפועל אום אל-פחם. ב-6 ביוני חתם בהפועל פתח תקווה, לה סייע באותה העונה להעפיל לליגת העל לאחר שסיימה במקום השני בליגה. ב-14 ביולי 2023 חתם באיחוד בני שפרעם.
בן 10: כוח החייזרים
בן 10: כוח החייזרים (באנגלית: Ben 10: Alien Force) היא סדרת הנפשה אמריקאית לילדים ששודרה בערוץ Cartoon Network. בישראל הסדרה שודרה לקראת 2010 בערוץ הילדים, בדיבוב לעברית. הסדרה מתרחשת חמש שנים לאחר הסדרה "בן 10" ולוקחת טון אפל יותר מהסדרה המקורית.
תקציר העלילה
חמש שנים לאחר הסדרה מקורית, בן טניסון, כיום כבר נער, שוב פעם עוטה את האומניטריקס על מנת להגן על כדור הארץ וכל חלקי הגלקסיה ממתקפת חייזרים מרושעים. האומנטריקס עצמו, כלי דמוי שעון יד, מאפשר לבן להשתנות לצורות של חייזרים רבים.
ג'ק דים
ביוגרפיה
דים נולד באולדהאם שבלנקשייר. בשנת 1990 הופיע באופרת הסבון הבריטית "משפחות", על אודות שתי משפחות, האחת בצ'שייר שבאנגליה והשנייה באוסטרליה.
ב-1992 שיחק דים בפרקים אחדים של הסדרה "בקצב הלב" בתפקיד אלן מסקל. עוד הופיע במיני-סדרה "חייו וזמניו של הנרי פראט" ושיחק בתפקיד ראשי בדמות הנרי פראט המבוגר. את הנרי פרט הילד גילם אנדרו ניקולסון, ואת הנרי פראט הצעיר גילם בריאן דיק.
ב-1993 גילם דים את ויני, חייל צעיר, בסדרת הדרמה זוכת הפרסים "Soldier Soldier". בהמשך הצטרף לצוות שחקני הסדרה "לדפוק שעון" פרי עטו של פול אבוט.
בינואר 2007 השתתף בסדרת הדרמה "The Afternoon Play" של ה-BBC הכוללת סיפורים קצרים. ב-2010 החל להופיע בתפקיד הבלש קן בלקסטון בסדרה המשטרתית "פקד בילוש בנקס".
ב-2011 שיחק דים בתפקיד וולטר במיני-סדרה "רח' ברינקברן, 32". ב-2014 הופיע במחזה "Blindsided" מאת סיימון סטיבנס בתיאטרון רויאן אקסצ'יינג' לדה של ג'ולי הסמונדהלש (ששיחקה אף היא ב"קורוניישן סטריט").
דים הופיע בפרק בסדרה "תחבולות חדשות" בתפקיד חשוד בחקירת רצח מן העבר.
ב-2016 החל דים להופיע בתפקיד המפקח מאלורי בסדרה "האב בראון" של ה-BBC החל מהעונה הרביעית.
מורוטאי
מוֹרוֹטָאי (באינדונזית: Pulau Morotai) הוא האי הצפוני ביותר באיי מאלוקו שבמזרח אינדונזיה. האי הוא חלק מקבוצת איי הלמהרה, ושייך מנהלית לנפת האי מורוטאי (Kabupaten Pulau Morotai) במחוז מאלוקו צפון (Maluku Utara). שטח האי 1,800 קמ"ר ורובו הררי. בשנת 2009 התגוררו באי 54,876 תושבים.
גאוגרפיה
מורוטאי הוא אי הררי ברובו, מיוער (למעט אזורי ביצות בחלקו הדרום מערבי) השוכן צפונית מזרחית להלמהרה. אורכו מצפון לדרום כ-80 ק"מ, רוחבו (במקום הרחב ביותר) 42 קילומטרים, ושטחו כ-1,800 קמ"ר. באי יש מעט יישובים וכמעט כולם שוכנים על חופי האי. רוב התושבים הם בני הגללארזה (Galelarese מאזור גללה בצפון האלמאהרה) או טובלורזה (Tobelorese) שניהם במקור מהאלמאהרה, ומעט ילידים שהיגרו מאיים אחרים, סנגירזה (Sangirese) ובוטונזה (Butonese). מחצית האוכלוסייה מוסלמים ומחציתם נוצרים. העיירה הגדולה ביותר באי היא דַרוּבָּה (בחוף הדרומי של האי). לא רחוק משם, סמוך לפיטו (Pitu) בקצה הדרום-מערבי של האי פועל שדה תעופה. כביש סלול מחבר בין דרובה לבֶּרֶבֶּרֶה (Berebere) העיירה העיקרית על חופו המזרחי של מורוטאי במרחק 68 קילומטרים מדרובה, שבשל הניתוק היחסי במשך שנים רבות הצליחה לשמר את התרבות של בני הגללארזה.
כאמור, האי מיוער בצפיפות וכלכלת האי מתבססת על ייצוא עץ ושרף, אם כי קיימות גם טענות על ניצול יתר של היער באזורים הפנימיים.
היסטוריה
במהלך המאות ה-15 וה-16 הייתה מורוטאי בחסות הסולטנות החזקה שבאי טרנאטה. האי מורוטאי היה במרכז אזור רחב יותר שכונה "מורו" (Moro) שכלל גם את החוף של האלמאהרה מדרום למורוטאי.
באמצע המאה ה-16 פעלו באי מיסיונרים ישועים פורטוגזים. שליטי המדינות המוסלמיות בטרנאטה ובהאלמאהרה ראו בעין רעה את פעילות המיסיון בניסיונו להמרת הדת של התושבים והצליחו לגרש את המיסיונרים ב-1571, במקביל לנסיגת הפורטוגזים ממושבות אחרות שלהם באזור. במאה ה-17 הגבירה טרנאטה את שליטתה במורוטאי ואלצה אוכלוסיות שלמות להגר מהאי. בתחילת המאה הועברה מרבית האוכלוסייה לדודינגה (Dodinga), עיירה קטנה בנקודה אסטרטגית בחוף המערבי של האלמאהרה. מאוחר יותר, בשנים 1628-1627 הכריח הסולטאן חמזה מטרנאטה את מרבית התושבים הנוצרים של מורוטאי לעקור למלאיו (Malayu) בטרנאטה, שם היה יכול לפקח עליהם ביתר קלות.
מלחמת העולם השנייה
ב-2003 פקדה האי רעידת אדמה בעוצמה של 6.4 בסולם ריכטר שגרמה נזקים ניכרים לצפון מורוטאי.
סקיי ג'קסון
ביוגרפיה
ג'קסון נולדה ברובע סטטן איילנד בניו יורק, ניו יורק. היא ממוצא אפרו-הונדורי ואפרו-אמריקאי. היא החלה את דרכה כדוגמנית לבגדי ילדים, והופיעה בפרסומות ארציות רבות, בין היתר עבור Band-Aid, קוקה קולה, פפסי וחברת הביגוד Old Navy.
במרץ 2020 הגישה ג'קסון בקשה לצו הרחקה מבית המשפט נגד הראפרית דניאל ברגולי בטענה שברגולי הטרידה אותה. העתירה התקבלה באופן זמני, ומאוחר יותר נדחתה על ידי ג'קסון.
קריירה
בשנת 2019 השתתפה בוידאו קליפ לשירו של הראפר ליל נאז X "Panini".
Carte Blanche
Carte Blanche הוא אלבום האולפן השני של המפיק הצרפתי די ג'יי סנייק, שיצא ב-26 ביולי 2019 תחת הוצאת גפן רקורדס.
הוא כולל את הסינגלים "Magenta Riddim", "Taki Taki" (בהשתתפות סלינה גומז, אוזונה וקארדי בי ), "Try Me" (עם פלסטיק טוי), "SouthSide" (עם אפטיק), "Enzo" (עם שק ווס בהשתתפות אופסט, 21 סבאג' וגוצ'י מיין), "Loco Contigo" (עם ג'יי באלווין בהשתתפות טייגה) ו-"Fuego " (עם שון פול ואניטה בהשתתפות טייני), כמו גם שיתופי פעולה נוספים עם אניטה, מאג'יד ג'ורדן וברייסון טילר.
קידום
די ג'יי סנייק הצהיר ברשתות החברתיות ב-15 ביולי שיש לו "הודעה גדולה" למחרת. ב-16 ביולי הוא חשף את תאריך היציאה ופרסם את עטיפת האלבום, תמונה של הפינה השמאלית של שער הניצחון בפריז, שעליו הוא הופיע ב-2017.
רשימת רצועות
נתונים מאפל מיוזיק.
דניאל מנינג
דניאל מנינג (באנגלית: Daniel Manning; 16 במאי 1831 – 24 בדצמבר 1887) היה איש עסקים, עיתונאי ופוליטיקאי אמריקאי, שכיהן כמזכיר האוצר של ארצות הברית.
ביוגרפיה
דניאל מנינג נולד באולבני שבמדינת ניו יורק. הוא התחנך בבתי ספר ציבוריים ונכנס לעולם המסחר. בגיל 11 הוא החל לעבוד בעיתון המקומי "אטלס", שב-1856 התמזג עם העיתון "ארגוס". בשנת 1865 היה מנינג לעורך העיתון וב-1873 הוא היה לבעליו. בנובמבר 1884 נשא מנינג לאישה את מרי מרגרטה פרייר, בתם של ויליאם ג'ון פרייר ומרגרט ליווינגסטון (קרופטס) פרייר.
מרי מרגרטה פרייר הייתה מעורבת בחוג החברתי שסבב את הנשיא גרובר קליבלנד בשתי תקופות הנשיאות שלו. אביה היה אזרח מכובד של מדינת ניו יורק. משפחתה מצד אמה הייתה משפחה וותיקה בניו יורק עוד מהתקופה הקולוניאלית. היא עמדה בראש סניף אולבני של בנות המהפכה האמריקאית.
הקריירה הפוליטית של דניאל מנינג הייתה גם היא מוצלחת. ב-1881 הוא היה ליושב ראש הוועידה של המפלגה הדמוקרטית בניו יורק. ב-1885 הוא התפטר ומונה כמזכיר האוצר של ארצות הברית בממשלו של הנשיא גרובר קליבלנד. ב-31 במרץ 1887 התפטר מנינג מתפקידו מסיבות בריאותיות.
מותו והנצחתו
דניאל מנינג נפטר בביתו שבאולבני ב-24 בדצמבר 1887 לאחר שסבל מאי-ספיקת כליות כרונית. הוא נטמן בבית הקברות הכפרי של אולבני.
דמותו הופיעה על שטרות כסף בעריך של 20 דולר שהונפקו ב-1886. טבלה לזכרו נמצאת בקתדרלת כל הקדושים שבאולבני.
טצו קטאיאמה
טצו קאטיאמה (ביפנית: 片山 哲; 28 ביולי 1887 - 30 במאי 1978) היה פוליטיקאי יפני וראש ממשלת יפן ה-46.
ראשית חייו
קאטיאמה נולד במחוז ואקיאמה, ולמד באוניברסיטת טוקיו. הוא קיבל חינוך נוצרי ודגל בנצרות סוציאלית. לאחר סיום לימודיו באוניברסיטה, הקים קאטיאמה משרד עורכי דין.
קריירה פוליטית
קאטיאמה הצטרף למפלגה הסוציאליסטית של יפן והצטרף לבית הנבחרים של יפן, כנציג מחוז קאנגאווה, ב-1930. קאטיאמה הנהיג את הקבוצה הסוציאל-דמוקרטית של המפלגה.
ראש הממשלה
קאטיאמה התמנה למזכיר הכללי וליושב ראש מועצת המפלגה הסוציאליסטית ב-1945. לאחר הבחירות הכלליות ב-1947, בהן זכתה המפלגה במירב הקולות, הקים קאטיאמה קואליציה עם המפלגה הדמוקרטית ועם מפלגה נוספת. אף על פי שממשלתו התקיימה במשך זמן קצר בלבד, היא הצליחה לערוך רפורמות סוציאליות נרחבות, כגון הקמת משרד העבודה הראשון ביפן, הנהגת דמי אבטלה, ושינוי חוקים אזרחיים. החוק לחיסול הריכוזיות הכלכלית המוגזמת של 1947 הביא לסגירת חברות שנחשדו בהנהגת מונופול, והחוק לביטול שליטת הזאיבצו מ-1948 אילץ את כל חברי הדירקטוריון של הזאיבצו השונים, שהיו מקורבים למשפחה השולטת, להתפטר.
בראשית כהונתו נאלץ קאטיאמה להתפטר, בעקבות לחץ מצד גורמי שמאל. לאחר התפטרותו, הוא הצטרף למפלגה הדמוקרטית-סוציאליסטית וקרא לשמירה על החוקה, לעריכת רפורמות בצורת הבחירות והקמת חבר לאומים עולמי.
קאטיאמה היה ראש ממשלת יפן הסוציאליסט הראשון.
כדורגל הליכה
כדורגל הליכה הוא גרסה חדשה יחסית של כדורגל, שמטרתה לאפשר לאנשים מעל גיל 50 לשחק בכדורגל המתאים ליכולות גופניות מוגבלות, שאינן מאפשרות עוד לשחק כדורגל מסורתי. עבור כדורגל הליכה, נוצרו מספר חוקי משחק המאפשרים לאנשים בגיל השלישי לשחק ולהתחרות בקבוצות כדורגל, כאשר החוק העיקר הוא שהתנועה במשחק נעשית בהליכה בלבד, יחד עם כמה חוקים משלימים שמטרתם העיקרית היא לקיים סביבה בטוחה מפגיעות ולשמור על בריאות השחקנים, כיוון שבגיל המתקדם, יש להימנע ככל האפשר מפציעות ספורט וכדורגל.
המשחק נולד באנגליה בשנת 2011 וצבר מאז פופולריות גדולה, כאשר ברחבי הממלכה המאוחדת קיימות מאות קבוצות עם עשרות אלפי שחקנים בגילאים של 50, 60 ומעבר ל-70. המשחק התפשט בכל אירופה, אסיה, אפריקה והחל משנת 2021 - גם בישראל. במאי 2022 נערך הטורניר הראשון של כדורגל הליכה בישראל. בחודשים פברואר-מאי 2023 התקיימה הליגה הראשונה עם 6 קבוצות מהמרכז.
כדורגל הליכה בישראל
פעילות כדורגל הליכה בישראל מתופעלת על ידי מדינת הכדורגל, בשיתוף פעולה בלעדי עם ההתאחדות לכדורגל בישראל בחסות משרד תרבות והספורט.
עד מאי 2022 הקימו 3 רשויות עירוניות קבוצת כדורגל הליכה - קריית אונו, שהחלה בנובמבר 2021, קריית ביאליק, שהחלה בפברואר 2022 ופתח תקווה בשיתוף שחקני עבר ממכבי ומהפועל פתח תקווה. קבוצה נוספת הוקמה ביוזמה פרטית ברעננה כבר בתחילת 2021. בחודש יוני 2022 הוקמה בקבוצה החמישית, באזור השרון שהחלה להתאמן בהרצליה. קבוצה שישית הוקמה באוגוסט 2022 על ידי יוצאי הפועל רמת גן. בספטמבר 2022 הוקמו קבוצה עירונית בראשון לציון וקבוצה נוספת מפתח תקווה. במאי 2023 מוקמת הקבוצה ה-13 במספר.
רשימת קבוצות מעודכנת נמצאת באתר כדורגל הליכה ישראל טורניר הבכורה בישראל בין הקבוצות הללו התקיים בקרית אונו ב 15.5.2022, בו זכתה קבוצת אולד בויז מלאבס מפתח תקווה.
הטורניר השני התקיים ב 8.9.2022 בהרצליה ובו זכו שוב קבוצת אולד בויז מלאבס
הטורניר השלישי התקיים ב 28.10.2022 במגרש האימונים של אצטדיון המושבה בפתח תקווה, עם 7 קבוצות ובו זכתה קבוצת מלאבס אולד בויז.
הליגה הראשונה בכדורגל הליכה החלה עם 6 קבוצות, נקראת ליגת החורף ומתקיימת בין החודשים פברואר עד מאי 2023. בליגה זכתה קבוצת מלאבס אולד בויז מפתח תקווה.
העונה השנייה נפתחת בחודש ספטמבר 2023 וכל המשחקים מתקיימים במגרש כפול במועצה האזורית דרום השרון.
עיקרי חוקי המשחק
השופט הוא הפוסק האחרון!
עונשים וסנקציות על שחקנים
כרטיס צהוב הינו אזהרה לשחקן והוא נשאר במגרש.
על שופטי המשחק להשתמש בהשעיות זמניות מתוזמנות (כרטיסים כחולים) בכל המקרים הנחשבים באופן מסורתי כעבירות ראויות לזהירות.
לפיכך, האפשרויות העומדות בפני השופט להטיל הרחקה מהמשחק הן:
• שחקן יקבל כרטיס כחול ויושעה זמנית ממשחק - הקבוצה נשארת עם פחות שחקן
• שחקן יקבל כרטיס אדום ויורחק לצמיתות ממשחק - הקבוצה נשארת עם פחות שחקן
שחקן המקבל כרטיס כחול יושעה מהמשחק בין 2 ל -5 דקות.
ניתן לתת כרטיס כחול עבור כל אחת מהעבירות הבאות (בנוסף כאשר מתבצעת עבירה פזיזה):
כרטיס אדום משמש כאשר שחקן מבצע אחת מהעבירות הבאות (בנוסף כאשר מתבצעת עבירת כוח מופרז):
שחקן שהורחק באדום אינו רשאי לקחת כל חלק נוסף במשחק וגם לא רשאי לשבת על ספסל המחליפים.
שחקני עבר הפעילים בכדורגל הליכה
אברהם לב, ניסים ברדה, ניר לוין, סיימון דוידסון, אריה אלטר, אריק גילרוביץ, מנשה נוריאל, גדי בן דרור, דורון רוזנטל, מוטי בייטנר, דורון רבינזון ,עמוס טייב, יצחק בלחסן, דורון מזר, ספיר רביב, ישראל אולחה, ישראל (ססי) אביצור, אריק רוקמן, רוני (טטי) מילר, דורון דרומר, מנשה מוקמל, ויקטור בוני, אלי דואן, יעקב רודיק, איתן קונסט
אג'ה סצ'קין
אג'ה סצ'קין (בטורקית: Ece Seçkin; נולדה ב-12 בספטמבר 1991) היא זמרת טורקייה. זכתה להצלחה בינלאומית לאחר הוצאת הסינגל "Adeyyo", שהפך לאחד מהשירים הטורקיים המצליחים ביותר בכל הזמנים. הקליפ שיצא עבור השיר צבר למעלה מ-170 מיליון צפיות ביוטיוב, ובכך הפך לאחד מהקליפים הטורקיים הנצפים בהיסטוריה.
בשנת 2014, הוציאה את השיר "Hoşuna mı Gidiyor", שצבר למעלה מ-175 מיליון צפיות.
ביוגרפיה
אג'ה סצ'קין נולדה ב-12 בספטמבר 1991, באיסטנבול שבטורקיה, ובשנת 2012, החלה את הקריירה המוזיקלית שלה. כמו כן, יודעת סצ'קין לנגן על פסנתר.
קריירה
את סינגל הבכורה שלה "Bu Ne Yaa", הוציאה סצ'קין בשנת 2012. הקליפ של השיר צבר 20 מיליון צפיות, ונכלל בהמיני-אלבום הראשון שלה , שיצא בסמוך לכך. לאחר מכן הוציאה את "Mahşer", ואת "Şok Oldum", שזכו להצלחה נאה בדומה לסינגל הראשון שלה. בשנת 2014, הוציאה את "Hoşuna Mı Gidiyor" שזכה להצלחה רבה כאשר צבר למעלה מ-175 מיליון צפיות.
בשנת 2015, הוציאה את מיני-אלבומה השני, Aman Aman. שיר הנושא מתוך האלבום "Aman Aman", זכה להצלחה רבה וצבר למעלה מ-100 מיליון צפיות. הסינגל השני מתוך האלבום "Follow Me", זכה להצלחה גם כן. לאחר ההצלחה לה זכתה סצ'קין בשנת 2015, היא הוציאה את מיני-אלבומה השלישי Zamanım Yok, בשנת 2016. בסמוך לכך הוציאה את "Hoş Geldin Ayrılığa", שצבר 71 מיליון צפיות. ביולי 2016, הוציאה את "Adeyyo", שלימים הפך לשירה המצליח ביותר ולאחד מן השירים הטורקיים המצליחים בהיסטוריה, תוך שצבר למעלה מ-170 מיליון צפיות. בשנת 2017, הוציאה את "Olsun". באותה השנה הופיעה עם הזמרת-יוצרת הטורקייה אירם דריג'י, בתוכנית טלוויזיה טורקית. ההופעה הפכה לוויראלית וצברה למעלה מ-3 מיליון צפיות.
בשנת 2018, הקליטה מחדש את השיר "Vazgeçtim", עבור אלבום הלהיטים, Yıldız Tilbe'nin Yıldızlı Şarkıları, Vol. 1. הקליפ של השיר יצא כמה חודשים לאחר צאתו המקורית. בדצמבר 2018, הוציאה את "Kafalar Karışık" ביחד עם דריה אולו. בשנת 2019, הופיע להיטה "Adeyyo" בסרט "המלאכיות של צ'רלי".
אברהם רוזנקרנץ
אברהם "אייב" רוזנקרנץ (באנגלית: Abraham "Abe" Rosenkrantz; 25 בדצמבר 1909 - 13 במרץ 2008) היה אתלט אמריקאי-יהודי. אלוף המכביה השנייה (1935) בריצות ל-800 מטר, ל-1500 מטר ול-400 מטר משוכות. סיים במקום רביעי במבחנים האמריקאים לאולימפיאדת ברלין (1936) בריצת 800 מטר ובאותה שנה דורג במקום חמישי בעולם בריצה זו.
ביוגרפיה
רוזנקרנץ למד באוניברסיטת מזרח מישיגן.
במכביה השנייה שנערכה בשנת 1935 זכה רוזנקרנץ ב-3 מדליות זהב, בריצת 800 מטר בתוצאה של 2:02.4 דקות, לפני פרנץ אורגלר מגרמניה (2:04.8 דקות) ולאון פאסי מיוון (2:05.8 דקות), בריצת 1500 מטר בתוצאה של 4:19.2 דקות, לפני שמואל רפופורט מצרפת (4:25.2 דקות) וארפד בלודי מאוסטריה (4:25.4 דקות) ובריצת 400 מטר משוכות בתוצאה של 1:01.6 דקות, לפני פריץ דויטשר מאוסטריה (1:03.7 דקות) ואתלט מפולין (1:04.5 דקות).
במבחנים האמריקאים לאולימפיאדת ברלין (1936) שנערכו בניו יורק ב-12 ביולי 1936 סיים רוזנקרנץ במקום רביעי בריצת 800 מטר בתוצאה של 1.51.5 דקות, עשירית השנייה איטי ממקום שלישי המאפשר להיכלל במשלחת האמריקאית למשחקים. בשלב חצי הגמר שנערך יום קודם הוא סיים שני בשיא אישי חדש של 1:50.3 דקות, אחרי ג'ון וודרוף (1:49.9 דקות) שאף זכה במדליית הזהב האולימפית. התוצאה שקבע הייתה התוצאה השנייה הכי טובה בכל התחרות וטובה מזו שקבע וודרוף במשחקים האולימפיים. שיא העולם היה שייך באותה העת לטומי המפסון מבריטניה (1:49.7 דקות).
במשחקי מילרוז שנערכו בפברואר 1937 זכה רוזנקרנץ במדליית זהב בריצת 880 יארד. בתחרות שנערכה באיסט לנסינג, מישיגן, ב-15 במאי אותה שנה הוא קבע בריצת מייל תוצאה של 4:16.0 דקות. בתחרות שנערכה בפרינסטון, ניו ג'רזי ב-19 ביוני אותה שנה הוא קבע בריצת 800 מטר תוצאה של 1:51.6 דקות. בתחרות שנערכה ב-11 ביולי אותה שנה הוא סיים במקום שלישי בריצת 800 מטר אחרי אלרוי רובינסון שקבע שיא עולם חדש של 1:49.6 דקות.
תארים והישגים
בשנת 1981 זכה רוזנקרנץ להיכלל בהיכל התהילה של אוניברסיטת מזרח מישיגן.
הפרלמנט של עיראק
הפרלמנט של עיראק (בערבית: مجلس النواب العراقي; תעתיק מדויק: מג'לס אלנואב אלעראקי) הוא הרשות המחוקקת של הרפובליקה של עיראק. נכון לשנת 2020 היא כוללת 329 מושבים ומתכנסת בבגדאד באזור הירוק. המועצה נוסדה במתכונתה הנוכחית בשנת 2005 לאחר הפלתו שלטונו של סדאם חוסיין במלחמת עיראק.
שקילות כוזבת
שקילות כוזבת או שוויון שקרי המכונה גם השוואת תפוחים ותפוזים היא כשל לוגי בלתי פורמלי שבו נטען כי יש שקילות בין שני דברים על סמך נימוק פגום או כוזב. כשל זה מסווג ככשל של חוסר עקביות.
מאפיינים
כשל זה מבוצע כאשר מניחים שתכונה משותפת אחת בין שני דברים מראה שקילות, או לפחות בעלי סדר גודל דומה, כאשר שקילות היא לא בהכרח התוצאה הלוגית.
שקילות כוזבת היא תוצאה שכיחה כאשר מציינים את הדמיון האנקדוטלי כשווה, אך טענת השקילות אינה ניתנת לבחינה משום שהדמיון מבוסס על פישוט יתר או אי-ידיעת גורמים נוספים שעלולים להשפיע עליה. ניתן לנסח את דפוס הכשל כ: אם קבוצה A מכילה את איבר c וd וקבוצה B מכילה את d ו e, אז היות ששתי הקבוצות מכילות את איבר d, קבוצות A ו-B הן זהות. בגרסה שגויה עוד יותר, אין צורך שאיבר d שייך לשתי הקבוצות; רק דמיון של שני פריטים d_1 בקבוצה A ו- d_2 בקבוצה B מצוטט כדי לקבוע שוויון בין הקבוצות.
דוגמאות
ההצהרות הבאות הן דוגמאות לשקילות כוזבת:
סיבות שליליות
טיעוני שקילות כוזבים משמשים לעיתים קרובות בעיתונאות ובפוליטיקה, שם ניתן להשוות פגמים של פוליטיקאי אחד לפגמים של פוליטקאי אחר, אף שהם שונים לגמרי בטיבם.
תומאס פטרסון ממרכז שורנשטיין לתקשורת, פוליטיקה ומדיניות ציבורית באוניברסיטת הרווארד כתב על השקילות הכוזבת ששימשה את התקשורת במהלך הבחירות לנשיאות ארצות הברית 2016: שקילות כוזבות מתפתחות בממדי ענק כתוצאה מחדשות שליליות חסרות רחמים. אם כל דבר וכל אחד מתוארים בצורה שלילית, יש אפקט משטח שפותח את הדלת לשרלטנים. באופן היסטורי העיתונות סייעה לאזרחים לזהות את ההבדלים בין פוליטקאי כנה לבין מתחזה. כיסוי החדשות כיום מטשטש הבחנה כזו.
ברנדון לרקואנטה
חיים אישיים
ברנדון לרקואנטה נולד בכפר פלזנטווויל שנמצאת בעיירה מאונט פלזנט במחוז וסטצ'סטר, ניו יורק שבארצות הברית. בגיל 4 הוא התוודע לתיאטרון כשהתבקש להיות ניצב בשתי אופרות בבית האופרה רושל. הוא החל לשחק בגיל 8, שם שיחק במחזה של אוף ברודוויי בשם "Desire". לאחר שעבר לגור בפלורידה, שיחק בהצגות "צ'ארלי ומפעל השוקולד" ו"אלו חיים נפלאים" בתיאטרון הרפרטוארי של אורלנדו.
הר פיריג'ן
הר פיריג'ן (באנגלית: Mount Pearigen) הוא הר בולט בגובה של 3,020 מטרים, הניצב במרחק של 11 ק"מ מצפון-מערב להר הארט שבהרי האדמירליות, אנטארקטיקה. ההר מופה על ידי הסקר הגאולוגי של ארצות הברית על סמך מדידות ועל סמך תצלומי אוויר של צי ארצות הברית בשנים 1960–1964. ההר נקרא על ידי הוועדה המייעצת לשמות אנטארקטיים על שמו של לוטננט קומנדר ג'ייר מ. פיריג'ן מצי ארצות הברית, ששירת כטייס מסוק במבצע דיפ פריז בשנים 1968, 1969 ו-1970.
ארי מורה
קריירה
ב-2018 חתם באתלטיקו מטרופוליטנו. באפריל הושאל לקונפיאנסה מהליגה השלישית בברזיל. בינואר הושאל לברזיל דה פלוטאס. ביוני הושאל בשנית לקונפיאנסה מהליגה השנייה בברזיל. בפברואר 2021 הושאל לפאיסנדרו.
ב-21 ביוני 2021 הושאל לבני סכנין מליגת העל. ב-3 באוגוסט ערך את הופעת הבכורה שלו, בקבוצה בהפסד 2–3 להפועל חיפה במסגרת גביע הטוטו.
ב-14 ביוני 2022 הושאל לסקציה נס ציונה. את שער הבכורה שלו כבש ב-22 באוקטובר, כשנכנס כמחליף בניצחון 0–1 על הפועל חיפה.
בית הספר הפוליטכני הפדרלי של לוזאן
בית הספר הפוליטכני הפדרלי של לוזאן (בצרפתית:  École Polytechnique Fédérale de Lausanne) הוא אוניברסיטה ציבורית הממוקמת בלוזאן שבשווייץ. בית הספר הוקם בשנת 1853 ומתמחה במדעי הטבע והנדסה. הוא נחשב לאחת האוניברסיטאות הטובות והיוקרתיות בשווייץ ובאירופה בכלל. בשנת 2019 למדו בבית הספר הפוליטכני כ-12,000 סטודנטים מ-125 מדינות. האוניברסיטה חברה בפורום מנהיגי האוניברסיטאות העולמי והיא הצטרפה בשנת 2011 לברית אוניברסיטאות יורו-טק.
בית הספר הפוליטכני ממוקם בחלק דובר הצרפתית של שווייץ, ומקבילו דובר הגרמנית הוא המכון הטכנולוגי של ציריך.
מבין הפרופסורים הבולטים שלימדו במוסד ניתן למנות את מרטין אודרסקי, אלוורו סיזה והנרי מרקרם. כמה מהבוגרים הבולטים הם ז'אק דובושה וז'ורז' דה מסטראל. במהלך השנים האוניברסיטה העניקה פעמים רבות תואר דוקטור לשם כבוד אשר ניתן בין השאר לאחמד זוויל, פרנסואז בארה-סינוסי ודפנה קולר.
היסטוריה
שורשיו של המוסד נמצאים בשנת 1853 ובראשיתו למדו במוסד רק כ-11 סטודנטים. בשנת 1969 בית הספר הפך למוסד אקדמי עצמאי במתכונתו הנוכחית.
ארגון אקדמי
EPFL מאורגן בשמונה בתי ספר, אשר בעצמם מורכבים ממכונים המקבצים יחידות מחקר סביב נושאים משותפים:
בנוסף לשמונה בתי הספר ישנם שבעה מוסדות קשורים:
דור אלון אנרגיה בישראל (1988)
דור אלון אנרגיה בישראל (1988) בע"מ היא חברת אנרגיה ישראלית. נכון ל-2013 הפעילה החברה רשת של כ-210 תחנות תדלוק. דור אלון נסחרת בבורסה לניירות ערך בתל אביב ונמצאת בשליטת אלון רבוע כחול ישראל.
בנוסף לפעילותה בתחום האנרגיה, דור אלון היא בעלת השליטה בחנויות רשת AM:PM.
היסטוריה
דור אלון החלה את דרכה בשנת 2001 כמיזוג של שתי חברות דלק, חברת "אלון חברת הדלק לישראל" ו"דור אנרגיה".
חברת "דור אנרגיה" הוקמה ב-1988 והייתה לחברה הראשונה שפרסה תחנות תדלוק באופן נרחב לאחר שבמשך שנים שווק הדלק רק באמצעות שלוש החברות פז, סונול ודלק. זאת בעקבות הרפורמה במשק הדלק שיזם שר האנרגיה והתשתית משה שחל, שמטרתה הייתה הגדלת התחרות והורדת מחירי הדלק בישראל. דור אנרגיה הוקמה על ידי חברת דנקנר השקעות, כחברת בת של דור כימיקלים. החברה החלה את פעילותה בשנת 1989, ובאוגוסט 1990 החלה להפעיל את תחנת הדלק הראשונה שלה, "דן בני־ברק", במקומה של חברת פז.
"אלון חברת הדלק לישראל" הוקמה ב-1990 על ידי התנועה הקיבוצית על מנת לייעל את אספקת הדלק ולהוזיל את עלותו לקיבוצים.
ב-1999 רכשה חברת אלון 65 אחוזים מחברת דור. כעבור שנתיים הושלמה הרכישה, אך מיתוג התחנות נותר תחת השמות דור ואלון. במסגרת הרכישה צורפה לחברה החדשה גם חברת "דורגז", העוסקת באספקת גז פחמימני מעובה. בשנת 2004 שונה שם החברה ל"דור אלון אנרגיה בישראל (1988)" והחל מיתוג של תחנות התדלוק תחת השם "דור אלון".
דור אלון משווקת בישראל את מותגי השמנים של חברת הדלק האמריקנית שברון ושל אראל הגרמנית.
סמליל חברת "דור אנרגיה" עוצב על ידי דן ריזינגר בשנת 1989 בצבעים כחול ואדום. הסמל הכיל את האות האנגלית E כסימן למילה האנגלית Energy (אנרגיה) שעוצבה כדי לבטא עוצמה ותנופה קדימה.
סמליל תחנות הדלק "אלון" עוצב על ידי רות רהט עוד בשנת 1988 וסימל את האוריינטציה של החברה לאיכות הסביבה ואת הקשר שלה לאזורי ההתיישבות החקלאית.
בשנת 2005 החליטה החברה לצאת למיתוג מחדש תחת שם וסמליל אחד אותו ביצעה חברת המיתוג הבריטית Minale. הסמל החדש משלב בין העץ מסמלה של "אלון" וסימני התנופה מסמלה של "דור אנרגיה".
תחומי פעילות
תחומי פעילותה המגוונים כוללים אנרגיה, קמעונאות נדל"ן.
החברה עוסקת בפיתוח, הקמה ותפעול של מתחמי תדלוק ושטחים מסחריים בסמוך להם ושל חנויות עצמאיות לממכר קמעונאי של מוצרי מזון ומוצרי צריכה אחרים, ובשיווק של מוצרי דלק ומוצרים אחרים, באמצעות מתחמי התדלוק וחנויות הנוחות, בשיווק ישיר של תזקיקי נפט וגז טבעי ללקוחות, בהפעלה של תחנת כוח פרטית וכן בקידום ובפיתוח של נכסי מקרקעין שלחברה יש זכויות בהם.
מגזרי פעילות:
מגזר מתחמי התדלוק והמסחר - הפעילות בתחום זה כוללת פיתוח, הקמה של מתחמי תדלוק ושטחי מסחר הצמודים להם, ותפעול של תחנות דלק ציבוריות תחת המותג "דור אלון", רשת חנויות נוחות הצמודות להן, הפועלות תחת המותגים "אלונית", "מיני סופר אלונית", "סופר אלונית" ורשת בתי הקפה “Si Cafe”. הפעילות בתחום זה כוללת גם שיווק ואספקה של דלקים לתחנות תדלוק ציבוריות המופעלות על ידי גורמים שלישיים ולתחנות תדלוק פנימיות וכן הכנסות מהשכרת שטחי מסחר לצדדים שלישיים. הרשת מונה 215 מתחמי תדלוק ציבוריים ו-156 חנויות נוחות. דור אלון מפעילה גם "תחנות פנימיות" - תחנות תדלוק בשירות עצמי בלבד הממוקמות במושבים ובקיבוצים ברחבי הארץ ומספקות שירות לתושבי היישוב, תוך מתן הנחה למנויי התחנות. התחנות פועלות תחת "אברך אלון" - חברה משותפת המחולקת באופן שווה עם חברת "יונה אברך".
מגזר השיווק הישיר - הפעילות בתחום זה כוללת שיווק, הפצה ואספקה של מוצרי דלק, גפ"מ, גז טבעי, שמנים, תוספים ואוריאה ישירות למפיצים, כולל לקוחות מוסדיים, תעשייתיים ולקוחות פרטיים וכן שיווק של מוצרי גז וקמפינג בעיקר תחת המותג "אמגזית". תחום זה כולל גם דלק סילוני (דס"ל) ומתן שירותי תדלוק לחברות תעופה אזרחיות.
מגזר החשמל - הפעילות במגזר זה כוללת תפעול של תחנת כוח פרטית הממוקמת בקרית גת ומכירת חשמל באמצעות אלון מרכזי אנרגיה - גת.
מגזר חנויות עצמאיות - הפעילות במגזר זה כוללת הקמה והפעלה של חנויות עצמאיות לממכר קמעונאי של מזון ומוצרי צריכה אחרים, הפועלות תחת המותגים "am:pm", "אלונית בקיבוץ", "סופר אלונית" וכן שותפות בחנות סופרמרקט תחת המוצג "דוכן" בגן שמואל.
פרשת קרטל חברות הגז
דור אלון הייתה שותפה עם שלוש חברות הגז הגדולות האחרות (אמישראגז, פזגז וסופרגז) לקרטל בלתי-חוקי, במסגרתו תיאמו ביניהן החברות מחירים וחילקו את אזורי החלוקה של הגז.
בראשית 2010 הפרשה נחתמה בפסק דין של בית המשפט המחוזי בירושלים לגבי המעורבים שלא הגיעו להסדרי טיעון. יו"ר החברה לשעבר דוד שזר הורשע ונגזר עליו מאסר על תנאי של 12 חודשים ותשלום קנס בסך 800 אלף שקלים, בעוד בעלי החברה לשעבר שמואל דנקנר וכן חשב סופרגז לשעבר ישראל אנגל זוכו שניהם בפרשה.
פרס אוליבייה
פרס לורנס אוליבייה, המכונה בקיצור: פרס אוליבייה (באנגלית: Laurence Olivier Award או Olivier Award), הוא פרס המחולק מדי שנה על ידי אגודת התיאטרון בלונדון כדי להכיר במצוינות בתחום התיאטרון המקצועי. הפרס, על שמו של השחקן הבריטי הנודע לורנס אוליבייה, מוענק להצגות של הווסט אנד וכן הפקות אחרות אשר עולות על בימות התיאטרון של לונדון. פרסי אוליבייה מוכרים בכל העולם כאות הכבוד הגבוה ביותר של התיאטרון הבריטי ונחשב למקבילת תעשיית התיאטרון של פרס האקדמיה הבריטית לאמנויות הקולנוע והטלוויזיה; במונחים של תיאטרון, הם המקבילה הבריטית של פרס טוני האמריקאי (המוענק להצגות ברודוויי) ולפרס מולייר הצרפתי.
הפרסים חולקו לראשונה בדצמבר 1976. בשנת 1984 השחקן לורנס אוליבייה נתן את הסכמתו לכך שהפרס ייקרא על שמו. בשנת 1981 הטקס שודר לראשונה ב-BBC.
מוטי ברשצקי
מוטי ברשצקי (נולד ב-6 בספטמבר 1996) הוא כדורגלן ישראלי המשחק בעמדת הקשר ההתקפי במכבי פתח תקווה.
קריירה
ברשצקי החל לשחק כדורגל במחלקת הנוער של הפועל רמת גן, וב-22 בנובמבר 2013 ערך את הופעת הבכורה שלו בקבוצה הבוגרת של המועדון, במשחק מול הפועל ירושלים בליגה הלאומית שהסתיים בתיקו 0–0. בעונת 2015/2016 הפך ברשצקי לשחקן הרכב בקבוצה, וב-15 בינואר 2016 הבקיע את שער הבכורה שלו בקריירה, בניצחון 2–0 על הפועל ירושלים. לזכותו של ברשצקי 14 הופעות במדי הנבחרת הצעירה של ישראל, בהן כבש ארבעה שערים.
ב-23 בינואר 2017 חתם ברשצקי בהפועל תל אביב. ב-12 בפברואר 2017 ערך במדי הפועל תל אביב את הופעת הבכורה שלו בליגת העל, כשפתח בהרכב בניצחון 2–0 על מ.ס. אשדוד. ב-18 במרץ 2017 הבקיע ברשצקי צמד שערים בניצחון 3–2 על עירוני קריית שמונה, ובתום עונת 2016/2017 ירד עם הקבוצה לליגה הלאומית. בעונת 2017/2018 כבש ברשצקי שישה שערים בליגה הלאומית, וסייע לקבוצה להעפיל בחזרה לליגת העל.
את עונת 2018/2019 פתח ברשצקי בהפועל תל אביב, אך ב-17 בספטמבר 2018 הושאל למכבי נתניה עד לסיום העונה. ב-22 באוקטובר 2018 כבש ברשצקי את שער הבכורה שלו במועדון, בניצחון 2–0 על מכבי חיפה. בסך הכל כבש ארבעה שערי ליגה בעונה זו, העפיל עם הקבוצה לפלייאוף העליון ולגמר גביע המדינה, במהלכו נכנס כמחליף וכבש בבעיטות ההכרעה, אך קבוצתו הפסידה את הגביע לבני יהודה. בתום העונה חזר ברשצקי להפועל תל אביב, ובעונת 2019/2020 ערך 26 הופעות בליגת העל וכבש שני שערים, בנוסף לשער אחד בגביע הטוטו ושער אחד בגביע המדינה. ברשצקי העפיל עם הקבוצה לפלייאוף העליון ולחצי גמר הגביע, ובתום העונה שוחרר מהמועדון.
ב-28 ביולי 2020 חתם ברשצקי לשנתיים בבני סכנין.
ב-1 בפברואר 2022 ברשצקי חתם במ.ס. אשדוד וב-16 באוגוסט 2022 חתם במכבי פתח תקווה.